**OBRAZAC 1**

**Opština Budva**

Broj iz evidencije postupaka javnih nabavki: **01-426/24-1094/4**

Redni broj iz Plana javnih nabavki: **169**

Mjesto i datum: **18.07.2024. godine**

Na osnovu člana 53 stav 3 Zakona o javnim nabavkama („Službeni list CG“, br. 74/19, 3/23 i 11/23) Opština Budva objavljuje

**TENDERSKU DOKUMENTACIJU**

**ZA OTVORENI POSTUPAK JAVNE NABAVKE**

**Izgradnja distributivnog rezervoara za vodu Kuljače sa kaptažom**

Predmet nabavke se nabavlja:

**🗹 kao cjelina**

🞎 po partijama

1. **POZIV ZA NADMETANJE[[1]](#footnote-1)**

1. Podaci o naručiocu;
2. Podaci o postupku i predmetu javne nabavke:
	1. Vrsta postupka,
	2. Predmet javne nabavke (vrsta predmeta, naziv i opis predmeta),
	3. Procijenjena vrijednost predmeta nabavke[[2]](#footnote-2),
	4. Način nabavke:
* Cjelina, po partijama,
* Zajednička nabavka,
* Centralizovana nabavka,
	1. Posebni oblik nabavke:
* Okvirni sporazum,
* Dinamički sistem nabavki,
* Elektronska aukcija,
* Elektronski katalog,
	1. Uslovi za učešće u postupku javne nabavke i posebni osnovi za isključenje,
	2. Kriterijum za izbor najpovoljnije ponude,
	3. Način, mjesto i vrijeme podnošenja ponuda i otvaranja ponuda,
	4. Rok za donošenje odluke o izboru,
	5. Rok važenja ponude,
	6. Garancija ponude
1. **TEHNIČKA SPECIFIKACIJA PREDMETA JAVNE NABAVKE**[[3]](#footnote-3)
2. Naziv i opis predmeta nabavke u cjelini, po partijama i stavkama sa bitnim karakteristikama
3. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora:
4. **DODATNE INFORMACIJE O PREDMETU I POSTUPKU NABAVKE**[[4]](#footnote-4)

Uvid u revidovani glavni projekat može se izvršiti u prostorijama Sekretarijata za investicije Opštine Budva, na adresi Trg Sunca br. 3, Budva, radnim danima u periodu od 09:00h do 14:00h. Kontakt osoba: Bojana Nedović 069/141- 607.

**PROJEKTANT:** „AQUA ENGINEERING“ D.O.O. PODGORICA, glavni inženjer: Aleksandar Pot, spec. sci. građ; Građevinski projekat konstrukcija: „EUROPROJEKT“ D.O.O. PODGORICA, Odgovorni inženjer: Dragan Vojinović. dipl. inž. građ. Građevinski projekat hidrotehnike: „AQUA ENGINEERING“ D.O.O. PODGORICA, Odgovorni inženjer: Aleksandar Pot, spec. sci. građ. Elektrotehnički projekat jake struje: „INTECON“ D.O.O. PODGORICA, Odgovorni inženjer: Nikola Pešić, Spec.

**REVIDENT:** “RMA INŽENJERING” D.O.O. NIKŠIĆ, Revizor cjelokupne tehničke dokumentacije: Zoran Krivokapić dipl.ing.el. Revizor projekta građevinskog dijela konstrukcije i hidrotehnike: Mr. Veljko Vasiljević dipl.ing.građ.; Revizor projekta elektrotehničkih instalacija jake struje: Zoran Krivokapić dipl.ing.el..

Procijenjena vrijednost predmenta nabavke:[[5]](#footnote-5)

🞎 Procijenjena vrijednost predmeta nabavke bez zaključivanja okvirnog sporazuma:

🗹 kao cjeline je **512.396,69 EUR-a.**

**Napomena:** Projekat se finansira iz više godina, od čega se u ovoj godini planira potrošiti iznos od 10.000,00 eura sa PDV-om.

Obrazloženje razloga zašto predmet nabavke nije podijeljen na partije:[[6]](#footnote-6)

Izvođenje predmetnih radova je neophodno izvesti i završiti u kontinuitetu kao jedinstvenu cjelinu.

PODACI O NARUČIOCIMA KOJI ZAKLJUČUJU ZAJEDNIČKU NABAVKU

Zajednička nabavka se sprovodi za \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ NE

PODACI O NARUČIOCIMA KOJI SU UKLJUČENI U CENTRALIZOVANU NABAVKU

Centralizovana nabavka se sprovodi za\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ NE

NAČIN SPROVOĐENJA ELEKTRONSKE AUKCIJE

Elektronska aukcija će se sprovesti nakon ocjene ponuda, kao elektronski proces koji se ponavlja, radi postizanja nove (upisati kriterijum za koji se sprovodi elektronska aukcija). NE

ELEKTRONSKI KATALOG

Elektronski katalog sastavlja ponuđač u skladu s tehničkim specifikacijama i u formi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ NE

PONUDA SA VARIJANTAMA

Mogućnost podnošenja ponude sa varijantama

🗹 Varijante ponude nijesu dozvoljene i neće biti razmatrane.

🞎 Varijante ponude su dozvoljene.

REZERVISANA NABAVKA

🞎 Da

🗹 Ne

Vrsta i uslovi rezervisane nabavke:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

1. **NAČIN UTVRĐIVANJA EKVIVALENTNOSTI**

Način utvrđivanja ekvivalentnosti: Ponuđači mogu ponuditi proizvode i/ili opremu koji su ekvivalentni proizvodima i/ili opremi navedenim u specifikaciji predmeta javne nabavke, uz podnošenje dokaza o ekvivalentnosti (shodno članu 4 stav 1 tačka 7 i članu 88 Zakona o javnim nabavkama).

U pozicijama u kojima su navedeni nazivi proizvoda i/ili proizvođača, ukoliko ponuđač ponudi ekvivalent traženom, u ponudi on mora precizno navesti naziv ekvivalenta, uz podnošenje dokaza o ekvivalentnosti (tehnička dokumentacija kojom dokazuje ekvivalentnost, odnosno iste ili bolje tehničke karakteristike ponuđenih roba od karakteristika zahtijevanih tehničkom specifikacijom).

U slučaju da ponuđač nudi tačno precizirane proizvode i/ili opremu koji su navedeni u specifikaciji predmeta javne nabavke, ponuđač će izbrisati navode „ili ekvivalentno“ i ponudu pripremiti u skladu sa tehničkom specifikacijom i tenderskom dokumentacijom.

1. **OSNOVI ZA OBAVEZNO ISKLJUČENJE IZ POSTUPKA JAVNE NABAVKE**

Privredni subjekat će se isključiti iz postupka javne nabavke, ako:

1. je vršio neprimjeren uticaj u smislu člana 38 stav 2 tačka 1 ovog zakona;
2. postoji sukob interesa iz člana 41 stav 1 tačka 2 ili člana 42 ovog zakona;
3. ne ispunjava uslov iz člana 99 ovog zakona;
4. ne ispunjava uslov iz čl. 102, 104 ili 106 ovog zakona predviđen tenderskom dokumentacijom;
5. nije dostavio izjavu privrednog subjekta ili dostavljena izjava ne sadrži informacije i podatke tražene tenderskom dokumentacijom ili je nepravilno sačinjena;
6. postoji razlog na osnovu kojeg se smatra da je odustao od prijave, odnosno ponude, a koji je propisan članom 120 stav 15 ovog zakona;
7. nije dostavio garanciju ponude ili nije dostavio garanciju ponude na način predviđen tenderskom dokumentacijom u skladu sa članom 122 st. 2, 3 ili 4 ovog zakona ili je dostavio garanciju ponude na manji iznos od traženog ili je ta garancija neispravna; i/ili
8. postoji drugi razlog propisan ovim zakonom.
9. **SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

**🗹** Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu neopozivu i bezuslovno plativu na prvi poziv garanciju za dobro izvršenje ugovora, za slučaj povrede ugovorenih obaveza u iznosu od 5% od vrijednosti ugovora. Garancija za dobro izvršenje ugovora treba da važi 10 dana duže od ponuđenog roka izvršenja ugovora. U slučaju prekoračenja roka iz prethodnog stava, izvođač radova dužan je da, na zahtjev naručioca, prije isteka roka važenja, produži garanciju za dobro izvršenje ugovora tj. da održava Garanciju do završene primopredaje radova i okončanog obračuna.

**🗹**  Ponuđač čija ponuda bude izabrana kao najpovoljnija dužan je dan, na dam primopredaje predmetnih radova, dostavi Garanciju za otklanjanje nedostataka u garantnom roku, za slučaj da izabrani ponuđač u garantnom roku ne ispuni obaveze na koje se garancija odnosi, u iznosu od 5% od vrijednosti ugovora, sa rokom važenja 30 dana dužim od garantnog roka. Ova garancija mora da je bezuslovna i plativa na prvi poziv Naručioca. Ako izabrani ponuđač ne dostavi garanciju za otklanjanje nedostataka u garantnom roku Naručilac će aktivirati garanciju za dobro izvršenje ugovora.

1. **METODOLOGIJA VREDNOVANJA PONUDA**

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma:

🗹 odnos cijene i kvaliteta

Vrednovanje ponuda vršiće se po osnovu kriterijuma odnos cijene i kvaliteta, primjenom relativnog (proporcionalnog) metoda.

1. **Najniža ponuđena cijena (C) (60 bodova)**

Podkriterijum najniže ponuđena cijena iskazuje se na način što se najniže ukupna ponuđena cijena podijeli sa ponuđenom cijenom i dobijeni količnik pomnoži sa brojem bodova (60 bodova) i to po formuli:

C = C1 / C2 x 60

C - Broj bodova

C1- Najniža ukupna ponuđena cijena

C2 - Ponuđena cijena

1. **Kvalitet (Q) 40 bodova:**

**2.1.** **učešće žena u broju lica koja će ponuđač angažovati na izvršenju predmeta nabavke (Q1) (1 bod).**

Ponuđač dokazuje ovaj parametar kvaliteta na način što će dostaviti dokaze (ugovore o radu) za lica koja će angažovati na izvršenju predmeta nabavke.

Maksimalni broj bodova dobija ponuda ponuđača koji posjeduje najveći broj žena u broju lica koja će angažovati na izvršenju predmeta nabavke, a ostale ponude dobijaju proporcionalno broj bodova po formuli:

Q1=Nj1 / Nmax1 x 1

Gdje je:

Q1 - Broj bodova po osnovu parametra kvaliteta koji se odnosi na učešće žena u broju lica koja će ponuđač angažovati na izvršenju predmeta nabavke

Nj1 - broj žena u broju lica koja će ponuđač angažovati na izvršenju predmeta nabavke

Nmax1 - najveći broj žena u broju lica koja će ponuđač angažovati na izvršenju predmeta nabavke

Ponuđaču koji ne dostavi predviđene dokaze, po ovom parametru, biće dodijeljeno 0 bodova.

**2.2. učešće žena u ukupnom broju zaposlenih kod ponuđača (Q2) (1 bod).**

Ponuđač dokazuje ovaj parametar kvaliteta na način što će dostaviti spisak svih zaposlenih, uz obavezno dostavljanje prijava na osiguranje za žene.

Maksimalni broj bodova dobija ponuda ponuđača koji posjeduje najveći broj žena u ukupnom broju zaposlenih, a ostale ponude dobijaju proporcionalno broj bodova po formuli:

Q2=Nj2 / Nmax2 x 1

Gdje je:

Q2 - Broj bodova po osnovu parametra kvaliteta koji se odnosi na učešće žena u ukupnom broju zaposlenih kod ponuđača

Nj2 - broj žena u ukupnom broju zaposlenih

Nmax1 - najveći broj žena u ukupnom broju zaposlenih

Ponuđaču koji ne dostavi predviđene dokaze, po ovom parametru, biće dodijeljeno 0 bodova.

**2.3. udio žena u vlasničkoj strukturi ponuđača (Q3) (1 bod).**

Ponuđač dokazuje ovaj parametar kvaliteta na način što će dostaviti dokaz o registraciji u Centralnom registru privrednih subjekata ili drugom odgovarajućem registru u državi u kojoj privredni subjekat ima sjedište, sa podacima o licima u društvu.

Maksimalni broj bodova dobija ponuda ponuđača koji posjeduje najveći udio žena u vlasničkoj strukturi, a ostale ponude dobijaju proporcionalno broj bodova po formuli:

Q3=Nj3 / Nmax3 x 1

Gdje je:

Q3 - Broj bodova po osnovu parametra kvaliteta koji se odnosi na udio žena u vlasničkoj strukturi ponuđača

Nj3 - udio žena u vlasničkoj strukturi ponuđača

Nmax3 - najveći udio žena u vlasničkoj strukturi ponuđača

Ponuđaču koji ne dostavi predviđene dokaze, po ovom parametru, biće dodijeljeno 0 bodova.

**2.4. Kvalifikacije i iskustvo ovlašćenog inženjera koji će rukovoditi građenjem objekta u cjelini (Q4) (17 bodova).**

Ponuđač dokazuje ovaj parametar kvaliteta na način što će dostaviti potvrdu nadležnog organa ili ovlašćene organizacije, odnosno pravnog lica (investitora, naručioca posla) kojom potvrđuje da ovlašćeni inženjer koji će rukovoditi građenjem objekta u cjelini ima predviđene kvalifikacije i iskustvo na istim ili sličnim poslovima tokom prethodnih godina, ali ne duže od pet godina, računajući i godinu u kojoj je započet postupak javne nabavke, a koje sadrže opis i vrijednost predmeta nabavke, vrijeme realizacije ugovora i konstataciju da je ugovor blagovremeno i kvalitetno izvršen, odnosno da je ovlašćeni inženjer radovima rukovodio kvalitetno, u skladu sa važećim propisima i standardima i uz poštovanje ugovorenog roka za izvođenje radova.

Pod istim poslovima iz oblasti predmeta javne nabavke podrazumjevaju se radovi na izgradnji distributivnog rezervoara za vodu.

Pod sličnim poslovima iz oblasti predmeta javne nabavke podrazumjevaju se radovi na izgradnji i rekonstrukciji rezervoara, atmosferske, vodovodne i fekalne kanalizacije.

Napomene: Kao validne potvrde će se uzimati one u kojim je objekat završen u 2019, 2020, 2021, 2022, 2023 godini ili u tekućoj godini. U slučaju da se potvrda odnosi na zajedničku ponudu referenca se računa nosiocu (lideru) zajedničke ponude.

Maksimalni broj bodova dobija ponuda ponuđača koji ima najveći broj potvrda kako je to definisano prethodnim stavovima, a ostale ponude dobijaju proporcionalno broj bodova po formuli:

Q4=Nj4 / Nmax4 x 17

Gdje je:

Q4 - Broj bodova po osnovu parametra kvaliteta koji se odnosi na kvalifikacije i iskustvo ovlašćenog inženjera koji će rukovoditi građenjem objekta u cjelini

Nj4 - broj potvrda

Nmax4 - najveći broj potvrda

Ponuđaču koji ne dostavi predviđene dokaze, po ovom parametru, biće dodijeljeno 0 bodova.

**2.5. Rok izvođenja radova (Q5) (10 bodova)**

Princip vrednovanja roka izvođenja radova: minimalni rok izvođenja radova koji Ponuđač može da navede je 45 dana, maksimalan rok koji Ponuđač može da navede je 90 dana. Broj bodova za potkriterijum rok izvođenja radova se dobija na način što se najmanji ponuđeni rok podijeli sa ponuđenim rokom i dobijeni količnik pomnoži sa 10 po formuli: Q5=(Qmin/Qp)x 10, gdje je:

 Q5 - broj bodova;

 Qmin- najkraći ponuđeni rok izvođenja radova;

Qp – ponuđeni rok izvođenja radova.

**2.6. Garantni rok na izvedene radove (Q6) (10 bodova)**

Najmanji ponuđeni rok je 24 mjeseca. Ponuđač sa najdužim ponuđenim garantnim rokom na izvedene radove dobija maksimalni broj bodova u skladu sa ovim parametrom, a drugi ponuđači dobijaju proporcionalan broj bodova po formuli:

Q6 = (Nmax /N) x 10 gdje je:

Q6 - broj bodova;

Nmax – najduži garantni rok;

N– ponuđeni garantni rok.

Maksimalan broj bodova po podkriterijumu kvalitet je 40 bodova.

Ukupan broj bodova za potkriterijum kvalitet određuje se po formuli:

**Q = Q1 + Q2 + Q3 + Q4 + Q5 + Q6**

1. **JEZIK PONUDE**

Ponuda se sačinjava na:

**🗹** crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom.

1. **NAČIN, MJESTO I VRIJEME PODNOŠENJA PONUDA I OTVARANJA PONUDA**

Ponude se podnose preko ESJN-a zaključno sa danom **20.08.2024. godine do 10:00 sati.**

Otvaranje ponuda održaće se dana **20.08.2024. godine u 10:00 sati.**

Ako ponuđač ne može da garanciju ponude podnese u elektronskom obliku, dužan je da putem ESJN dostavi kopiju garancije ponude, a da original garancije ponude dostavi, odnosno uruči naručiocu neposredno ili putem pošte preporučenom pošiljkom najkasnije prije isteka roka za podnošenje ponuda.

U slučaju iz prethodnog stava, original garancije ponude u pisanom obliku dostavlja se u koverti, na kojoj se navodi: naziv i sjedište naručioca, broj tenderske dokumentacije za koju se podnosi garancija, naziv, sjedište i adresa ponuđača i naznake "garancija ponude" i "ne otvaraj prije roka za otvaranje ponuda".

Dio ponude koje se ne dostavlja preko ESJN-a, a odnosi se na Garanciju ponude dostavlja se:

* neposrednom predajom na arhivi naručioca na adresi Opština Budva, Trg Sunca br. 3, Budva, Građanski biro;
* preporučenom pošiljkom sa povratnicom na adresi Opština Budva, Trg Sunca br. 3, Budva,

radnim danima od 08:30 do 14:00 sati, zaključno sa danom **20.08.2024. godine do 10:00 sati.**

1. **USLOVI ZA AKTIVIRANJE GARANCIJE PONUDE**[[7]](#footnote-7)

Garancija ponude će se aktivirati ako ponuđač:

1) odustane od ponude u roku važenja ponude i/ili

2) odbije da zaključi ugovor o javnoj nabavci ili okvirni sporazum.

1. **TAJNOST PODATAKA**

Tenderska dokumentacija sadrži tajne podatke

🗹 ne

🞎 da

Dio tenderske dokumentacije koji se odnosi na \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ sadrži tajne podatke i isti se može preuzeti od službenika za javne nabavke naručioca od strane lica koje podnese pisano punomoćje ovlašćenog lica zainteresovanog lica da može u ime zainteresovanog lica preuzeti taj dio tenderske dokumentacije i izjavu ovlašćenog lica zainteresovanog lica da će preuzeti dio tenderske dokumentacije biti čuvan i štićen u skladu sa Zakonom o tajnosti podataka.

1. **UPUTSTVO ZA SAČINJAVANJE PONUDE**

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno, potpuno, pravilno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

1. **NAČIN ZAKLJUČIVANJA I IZMJENE UGOVORA O JAVNOJ NABAVCI**

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:[[8]](#footnote-8)

Izvođač se obavezuje, pošto se prethodno upoznao sa svim uslovima, pravima i obavezama koje kao Izvođač ima shodno Ugovoru, pozitivnom pravu, a posebno Zakonom o planiranju prostora i izgradnji objekata, Zakonom o građevinskim proizvodima, Zakonom o zaštiti prirode, propisima iz oblasti zaštite na radu, zaštite životne sredine, da ugovorene radove izvede stručno, kvalitetno i u roku, a u skladu sa tehničkom dokumentacijom i prihvaćenom ponudom.

Izvođač je odgovoran za radove i propuste bilo kog podugovarača/podizvođača, njegovog predstavnika ili radnika, kao da su to radovi i propusti samog Izvođača.

Ako se radovi koji su predmet ugovora ne mogu završiti u ugovorenom roku iz razloga koji nisu rezultat krivice Izvođača, kao i zbog neriješenih imovinskih odnosa i privremene obustave radova na građenju objekta od strane nadležnog organa, izvođač je dužan da nastavi sa izvođenjem radova do dobijanja pozitivnog mišljenja nadzornog organa.

**Obaveze Naručioca:**

NARUČILAC se obavezuje:

* da za predmetne radove podnese prijavu građenja nadležnom inspekcijskom organu u roku od 15 dana prije početka građenja,
* da uvede u posao Izvođača u ugovorenom terminu kao i da obezbijedi potrebne uslove za nesmetano izvršenje usluge,
* da Izvođaču dostavi tehničku i drugu dokumentaciju kojom raspolaže, potrebnu za izvođenje predmetnih radova
* da prati izvođenje predmetnih radova,
* da imenuje ovlašćena (odgovorna) lica ispred Naručioca koja će pratiti realizaciju ugovora,
* da imenuje stalni stručni nadzor.
* blagovremeno, pisanim putem, obavijesti Izvođača o danu početka izvođenja radova na objektu koji je predmet javne nabavke, a najkasnije tri dana prije početka izvođenja ovih radova;
* da vrši uredno plaćanje Izvođaču prema dinamici shodno prihvaćenoj ponudi.

**Obaveze Izvođača:**

Izvođač se obavezuje da:

* da imenuje ovlašćenog inženjera koji će rukovoditi građenjem objekta u cjelini, shodno Zakonu o planiranju prostora i izgradnji objekata i prihvaćenoj ponudi,
* da ovlašćeni inženjer iz tačke 1. ovog stave, kao i ovlašćeni inženjeri koji će rukovoditi građenjem pojedinih vrsta radova, budu svakodnevno prisutni na predmetnoj lokaciji na kojoj se izvode radovi, odnosno da moraju biti prisutni prilikom izvođenja one vrste radova za čije su rukovođenje ovlašćeni,
* da dostavi NARUČIOCU detaljni dinamički plan izvođenja radova u roku od 5 (pet) dana od dana potpisivanja ugovora,
* da izradi i postavi informativnu tablu za izvođenje radova saglasno Pravilniku o obliku i izgledu table za građenje objekta (“Službeni list Crne Gore” broj 70/17),
* da organizuje gradilište na način kojim će se obezbijediti pristup lokaciji, nesmetani saobraćaj i zaštita okoline za vrijeme trajanja građenja,
* da obezbijedi dokaze o kvalitetu izvedenih radova, odnosno ugrađenih materijala, instalacija i opreme izdate od strane ovlašćene organizacije u vezi sa izvođenjem predmetnih radova,
* da u vezi sa izvođenjem radova koji su predmet ovog ugovora, uredno i po propisima koji važe u sjedištu Naručioca, vodi gradilišnu dokumentaciju.
* da vodi građevinski dnevnik i građevinsku knjigu u skladu sa važećim Pravilnikom o načinu vođenja i sadržini građevinskog dnevnika i građevinske knjige
* organizaciju i priključenje gradilišta na instalacije električne energije, vodovoda, kanalizacije, PTT, obezbeđuje sam i o svom trošku,
* da radove koji su predmet ugovora o javnoj nabavci izvede na način i u roku preciziranim dostavljenom ponudom,
* da o svom trošku otkloni sva oštećenja nastala njegovom krivicom NARUČIOCU i trećim licima,
* da blagovremeno dostavlja potrebne garancije,
* da po završenim radovima povuče sa gradilišta svoje radnike, ukloni preostali materijal, opremu, sredstva za rad, očisti gradilište od otpadaka koje je napravio i uredi i očisti okolinu građevine i samu građevinu (objekat na kome je izvodio radove),
* da izvodi predmetne radove u skladu sa Zakonom o planiranju prostora i izgradnji objekata,
* radove vrši u obimu i na način koji je ponudio, u skladu sa predmjerom radova iz tenderske dokumentacije,
* ugovorene radove vrši preko imenovanih ovlašćenih inženjera i ovlašćenih lica, te da u slučaju njihove spriječenosti da budu angažovani na izvodjenju radova zbog bolesti, prestanka radnog odnosa ili oduzimanja licence ili ovlašćenja, odmah imenuje drugog ovlašćenog inženjera odnosno ovlašćeno lice i o tome obavijesti naručioca,
* dostavi potrebnu atestnu dokumentaciju u toku izvođenja radova, i to za sav materijal i opremu prije ugradnje, a za izvedene radove nakon završetka istih,
* u vezi sa građenjem predmetnog objekta uredno i po propisima vodi propisanu gradilišnu dokumentaciju,
* blagovremeno ovjerene od stručnog nadzora privremene situacije i okončanu situaciju, dostavi NARUČIOCU, koji će po istim izvršiti plaćanje u ugovorenom roku,
* vrši druge obaveze predviđene ovim ugovorom.

Izvođač je dužan da prije uvođenja u posao dostavi Naručiocu Rješenje o imenovanju ovlašćenih inženjera u skladu sa Zakonom o planiranju prostora i izgradnji objekata.

Ponuđač sa kojim bude zaključen ugovor je dužan da imenovanje ovlašćenog inženjera koji će rukovoditi građenjem objekta u cjelini i ovlašćenih inženjera za svaku vrstu radova koje izvodi, izvrši u skladu sa dostavljenom Ponudom.

Izvođač ne smije, bez prethodnog pristanka Stručnog nadzora i Naručioca, povući imenovanje ili imenovati zamjenu.

Do promjene ovlašćenih inženjera u odnosu na imenovanja dostavljena u ponudi može doći samo za slučaj nastupanja objektivnih okolnosti na koje Izvođač nije mogao da utiče.

Stručni nadzor će, na zahtjev Izvođača, uz prethodnu saglasnost Naručioca, odobriti predložene zamjene ako su njihove odgovarajuće kvalifikacije i sposobnosti suštinske jednake ili bolje od onih koje su navedene u ponudi.

Stručni nadzor će predložiti Izvođaču da zamjeni lice koje je član osoblja Izvođača ili radne snage, uključujući i Glavnog inženjera, navodeći razloge, u slučajevima kada to lice: a) uporno nastavlja s lošim ponašanjem ili nedostatkom pažnje, b) nekompetentno ili nemarno obavlja svoje dužnosti, c) se ne pridržava odredaba Ugovora ili d) nastavlja s aktivnostima koje ugrožavaju bezbijednost, zdravlje ili zaštitu životne sredine

Izvođač će preuzeti obavezu da lice napusti gradilište i da više ne bude u vezi sa radovima iz ugovora.

**Pristup Gradilištu**

Izvođač će dozvoliti Stručnom nadzoru i svim licima koja su ovlaštena od strane nadzornog organa, pristup svim mjestima na kojima se radovi koji su u vezi sa ugovorom realizuju ili su planirani da se realizuju. Izvođač je odgovoran za sprečavanje neovlašćenog pristupa osoba na Gradilište. Ovlašćene osobe ograničavaju se na Osoblje Izvođača i Osoblje Naručioca kao i na drugo osoblje koje Naručilac ili Stručni nadzor prijave Izvođaču kao ovlašćeno osoblje drugih izvođača Naručioca na Gradilištu.

**Sprovođenje kontrole kvaliteta**

Kontrola kvaliteta izvedenih radova vršiće se preko nadzornog organa, kao i razmatranjem izvještaja o stručnom nadzoru od strane ovlašćenih lica Naručioca, a Izvođač je dužan da postupi po eventualnim primjedbama.

**Stručni nadzor**

Naručilac će, shodno Zakonu o planiranju prostora i izgradnji objekata, vršiti stručni nadzor nad izvođenjem radova preko Stručnog nadzora o čijem imenovanju će pismeno obavijestiti Izvođača.

Ako u toku izvođenja radova dođe do promjene Stručnog nadzora odnosno Revizora, Naručilac će o tome obavijestiti Izvođača.

Stručni nadzor je ovlašćen da:

- prati i kontroliše da li Izvođač izvodi radove prema Ugovoru čijim sastavnim dijelom se smatraju Tehničke specifikacije i predmjer radova iz tenderske dokumentacije odnosno tehnička dokumentacija;

- provjerava da li je dokazan kvalitet u skladu sa tehničkom specifikacijom;

- odobrava odnosno zabranjuje izvođenje radova upisom u građevinski dnevnik;

- određuje način otklanjanja nedostataka, odnosno nepravilnosti tokom izvođenja radova;

- daje tehnička tumačenja eventualno nejasnih detalja potrebnih za izvođenje radova u duhu uslova utvrđenih ugovorom;

- kontroliše dinamiku napredovanja radova i poštovanje ugovorenog roka završetka radova;

- kao i da vrši i druge poslove koji proizilaze iz važećih propisa i spadaju u nadležnost i funkciju stručnog nadzora.

Stručni nadzor nema pravo da oslobodi Izvođača od bilo koje njegove dužnosti ili obaveze iz ugovora ukoliko za to ne dobije pisano ovlašćenje od Naručioca.

Postojanje Stručnog nadzora i njegovi propusti u vršenju stručnog nadzora ne oslobađaju Izvođača od njegove obaveze i odgovornosti za kvalitetno i pravilno izvođenje radova.

Stručni nadzor će u svako doba imati:

a) nesmetan pristup svim djelovima gradilišta i svim lokacijama sa kojih se obezbeđuju prirodni materijali, b) pravo da u toku proizvodnje, izrade i izgradnje (na gradilištu i drugim lokacijama) vrši pregled, provjere, mjerenje i testiranje materijala i kvaliteta izrade, i provjeru napretka u radovima.

Izvođač će osoblju Stručnog nadzora omogućiti sprovođenje ovih aktivnosti, što će obuhvatati obezbjeđenje pristupa, opreme, dozvola i zaštitne opreme. Ni jedna ovakva aktivnost ne oslobađa Izvođača od njegovih ugovornih obaveza i odgovornosti.

Stručni nadzor ima pravo da naloži Izvođaču da otkloni nekvalitetno izvedene radove i zabrani ugrađivanje nekvalitetnog materijala. Ako Izvođač, i pored upozorenja i zahtjeva Stručnog nadzora, ne otkloni uočene nedostatke i nastavi sa nekvalitetnim izvođenjem radova, Stručni nadzor će radove obustaviti i o tome obavjestiti Naručioca i nadležnu inspekciju i te okolnosti unijeti u građevinski dnevnik. Sa izvođenjem radova može se ponovo nastaviti kada Izvođač preduzme i sprovede odgovarajuće radnje i mjere kojima se prema nalazu nadležne inspekcije i Stručnog nadzora obezbjeđuje kvalitetno izvođenje radova. Materijal za koji se utvrdi da ne zadovoljava zahtijevane uslove kvaliteta Izvođač mora o svom trošku da ukloni sa gradilišta u roku koji mu odredi Stručni nadzor.

**Izvještaj o testiranju, potvrde i drugi načini dokazivanja**

Izvođač treba da dostavi svu atestnu dokumentaciju i sertifikate o usaglašenosti fabričke kontrole proizvodnje, u skladu sa Zakonom o građevinskim proizvodima i to za sav materijal i opremu prije ugradnje nakon uvođenja izabranog Izvođača u posao, a za izvedene radove nakon završetka istih na terenu po zahtjevu nadzornog oragana odnosno naručioca. Atesti i sertifikati su sastavni dio gradilišne dokumentacije, koja ostaje kod Naručioca. Izvođač dostavlja Nadzornom organu i Naručiocu potrebnu tehničku dokumentaciju o izvršenim ispitivanjima materijala i opreme kojima se dokazuju opisi i bitne karakteristike materijala i opreme u skladu sa tenderskom dokumentacijom. Sve troškove ispitivanja materijala i opreme snosi Izvođač.

**Testiranja i metoda testiranja**

Testiranja sprovodi Izvođač preko pravnih lica koja su ovlašćena za vršenje kontrole kvaliteta predmeta javne nabavke, u skladu sa uslovima i normativima.

**Garantni rok i otklanjanje nedostataka u garantnom roku**

Garantni rok na izvedene radove je minimalno 2 (dvije) godine, a počinje da teče od dane primopredaje izvedenih radova, odnosno nakon izvještaja nadzornog organa. Izvođač je dužan da o svom trošku otkloni sve nedostatke na radovima koji se pokažu u toku garantnog roka, u roku koji mu odredi Naručilac, a koji rok mora biti primjeren. Garantni rok za ovaj dio radova počinje ponovo da teče od datuma otklanjanja nedostataka a Izvođač je dužan da produži rok važenja Garancije za otlanjanje nedostataka u garantnom roku najkasnije 10 dana prije isteka roka važenja garancije. Ukoliko Izvođač ne otkloni nedostatke, odnosno ne produži važenje garancije Naručilac ima pravo da aktivira Garanciju za otklanjanje nedostataka u garantnom roku koja je na snazi. Naručilac ima pravo i na naknadu štete ukoliko šteta prevazilazi garantovani iznos.

**Bezbjednost na gradilištu**

Izvođač će biti odgovoran za bezbjednost svih aktivnosti na gradilištu, sigurnosti susjednih objekata i radova, već izvedenih radova na objektu, opreme, uređenje, instalacija, radnika, saobraćaja, okoline i imovine i neposredno je odgovoran i dužan nadoknaditi sve štete koje izvodjenjem ugovorenih radova pričini trećim licima i imovini i Naručiocu.

Troškove sprovođenja mjera zaštite snosi Izvođač.

Izvođač je dužan naručiocu nadoknaditi sve štete koje treća lica eventualno ostvare od naručioca po osnovu predmetnog rada. Izvođač je dužan preduzeti sve razumne mjere za zaštitu životne sredine, na Gradilištu i izvan njega, i ograničiti štetu i ometanje lica i imovine zbog zagađenja, buke i ostalog, a što je prouzrokovano njegovim aktivnostima.

Izvođač je dužan osigurati da emisije, površinska oticanja i otpadne vode prouzrokovane njegovim aktivnostima ne pređu vrijednosti propisane važećim zakonima.

**Otkrića:**

Shodno Zakonu o planiranju prostora i izgradnji radova, Izvođač je dužan da obavijesti nadležni inspekciji organ u slučaju nailaska na arheološka nalazišta, fosile, aktivna klizišta klizišta, podzemne vode i sl. i obustavi radove koji ih mogu ugroziti.

Ako se prilikom izvođenja radova i aktivnosti naiđe na nalaze od arheološkog značaja, Izvođač radova dužan je da:

1) prekine radove i da obezbijedi nalazište, odnosno nalaze od eventualnog oštećenja, uništenja i od neovlašćenog pristupa drugih lica;

2) odmah prijavi nalazište, odnosno nalaz Upravi, najbližoj javnoj ustanovi za zaštitu kulturnih dobara i organu uprave nadležnom za poslove policije;

3) sačuva otkrivene predmete na mjestu nalaženja u stanju u kojem su nađeni do dolaska ovlašćenih lica subjekata iz tačke 2 ovog stava;

4) saopšti sve relevantne podatke u vezi sa mjestom i položajem nalaza u vrijeme otkrivanja i o okolnostima pod kojim su otkriveni.

Izvođač je dužan o okolnostima iz ovog člana neodložno obavijestiti Stručni nadzor i Investitora.

**Pregled i primopredaja izvedenih radova**

Pregled i primopredaja izvedenih radova vršiće se prema propisima koji važe u sjedištu Naručioca. Obavijest da su radovi završeni Izvođač podnosi Naručiocu preko Nadzornog organa. Po obavljenom pregledu i primopredaji izvedenih radova i otklanjanju eventualno utvrđenih nedostataka, ugovorene strane će preko svojih ovlašćenih predstavnika izvršiti konačni obračun izvedenih radova.

**Način obračuna troškova izvedenih radova**

Način obračuna troškova izvedenih radova je po izvedenim količinama radova i jediničnim cijenama.

**Ugovorena kazna**

Ako Izvođač radova bez krivice Naručioca ne završi radove koji su predmet ovog ugovora u ugovorenom roku, dužan je Naručiocu platiti na ime ugovorene kazne penale 2,0%o (dva promila) od ugovorene cijene radova za svaki dan prekoračenja ugovorenog roka završetka radova. Visina ugovorene kazne ne može preći 5% od ugovorene cijene radova.

Strane ugovora ovim ugovorom isključuju primjenu pravnog pravila po kojem je Naručilac dužan saopštiti Izvođaču po zapadanju u docnju da zadržava pravo na ugovorenu kaznu, te se smatra da je samim padanjem u docnju Izvođač dužan platiti ugovorenu kaznu bez opomene Naručioca, a Naručioc ovlašćen da ih naplati - odbije na teret Izvođačevih potraživanja za izvedene radove na objektu koji je predmet ovog ugovora ili od bilo kojeg drugog Izvođačevog potraživanja od Naručioca, s tim što je Naručilac o izvršenoj naplati - odbijanju, dužan obavjestiti Izvođača.

Plaćanje ugovorene kazne ne oslobađa Izvođača obaveze da u cjelosti završi i preda ugovorene radove.

Ako Naručiocu nastane šteta zbog prekoračenja ugovorenog roka završetka radova u iznosu većem od ugovorene i obračunate kazne, tada Naručilac ima pravo i na naknadu štete u iznosu koji prelazi visinu ugovorene kazne.

**Produžetak roka izvršenja radova**

Izvođač ima pravo da zahtjeva produženje ugovorenog roka radova u slučaju koji nije izazvan njegovom krivicom, a u kome je zbog promijenjenih okolnosti ili neispunjavanja obaveza od strane Naručioca bio spriječen da izvodi radove. Produženje roka određuje se prema trajanju spriječenosti, s tim što se rok produžava i za vrijeme potrebno za ponovno otpočinjanje radova i za eventualno pomjeranje radova u nepovoljnije godišnje doba. Kao situacije odnosno razlozi, zbog kojih se, može zahtijevati produženje roka, smatraju se, naročito: prirodni događaji (požar, poplava, zemljotres, izuzetno loše vrijeme koje je neubičajeno za godišnje doba i za mjesto na kome se radovi izvode i sl.); mjere predviđene aktima nadležnih organa; izmjena revidovanog glavnog projekta u smislu člana 97 i 98 Zakona o planiranju prostora i izgradnji objekata, neuredno ispunjenje obaveze Naručica kod isplate po privremenim situacijama, obezbjeđenja stručnog nadzora i pristupa gradilištu.

Naručilac nije dužan da uzme u obzir ovakve situacije, osim ako ga Izvođač u roku od 3 dana po otpočinjanju i nastajanju ovakvih situacija, ili onda čim je to praktično bilo moguće, nije pismenim putem upoznao sa potpunim detaljima svog zahtjeva za produženje roka na koje po svom mišljenju ima pravo, i to tako da zahtjev može na vrijeme da bude provjeren. Sve promjene roka za izvršenje radova moraju biti pismeno odobrene od strane naručioca.

Izvođač ne može zahtijevati produženje roka zbog promijenjenih okolnosti koje su nastupile po isteku roka za izvođenje radova.

Izvođač ima pravo na produženje roka onoliko dana koliko su trajali posebni uslovi (uzima se duži period jednog ukoliko su paralelno postojala oba uslova).

**Viša sila**

Ukoliko poslije zaključenja Ugovora nastupe okolnosti više sile koje dovedu do ometanja ili onemogućavanja izvršenja ugovornih obaveza, rokovi izvršenja obaveza ugovornih strana će se produžiti za vreme trajanja više sile.

Viša sila podrazumijeva ekstremne i vanredne događaje koji se ne mogu predvidjeti, koji su se dogodili bez volje i uticaja ugovornih strana i koji nijesu mogli biti spriječeni od strane pogođene višom silom. Višom silom mogu se smatrati poplave, zemljotresi, požari, politička zbivanja (rat, neredi većeg obima, štrajkovi), imperativne odluke vlasti (zabrana prometa uvoza i izvoza) i sl.

Ugovorna strana pogođena višom silom, odmah će u pisanoj formi obavijestiti drugu stranu o nastanku nepredviđenih okolnosti i dostaviti odgovarajuće dokaze.

**Raskid ugovora**

Naručilac će raskinuti ugovor o javnoj nabavci naročito ako:

1) nastupe okolnosti koje za posljedicu imaju bitnu izmjenu ugovora koja iziskuje sprovođenje novog postupka javne nabavke; Bitnom izmjenom ugovora smatra se izmjena prirode ugovora u materijalnom smislu u odnosu na ugovor koji je prvobitno zaključen ako je ispunjen jedan ili više sljedećih uslova:

* izmjenom se uvode uslovi koji bi, da su bili dio prvobitnog postupka javne nabavke, omogućavali uključivanje drugih privrednih subjekata u odnosu na izabrane ponuđače ili prihvatanje druge ponude u odnosu na prihvaćenu ili bi omogućili veću konkurentnost u postupku javne nabavke koji je prethodio zaključenju ugovora;
* izmjenom se mijenja privredna ravnoteža ugovora u korist privrednog subjekta sa kojim je zaključen ugovor na način koji nije predviđen prvobitnim ugovorom;
* izmjenom se značajno povećava obim ugovora;
* promjena privrednog subjekta sa kojim je zaključen ugovor o javnoj nabavci, osim u slučaju iz člana 151 stav 1 tačka 4 Zakona o javnim nabavkama;
* ako Izvođač ne izvršava ugovorene obaveze i u drugim slučajevima utvrđenim tenderskom dokumentacijom u skladu sa zakonom, i to naročito:

- prilikom realizacije ugovora ne dostavi Naručiocu tehničku dokumentaciju kojom će dokazati da kvalitet ponuđenog materijala i opreme odgovara zahtijevanim tenderskom dokumentacijom;

- napusti radove ili na neki drugi način jasno ispolji svoju namjeru da ne nastavi sa izvršavanjem svojih ugovornih obaveza;

- ne izvršava svoje obaveze u rokovima i na način predviđen ugovorom o javnoj nabavci;

- u posao uvede firmu koja se u ponudi ne pojavljuje kao ponuđač, član zajedničke ponude, ili kao podugovarač radova,

- ukoliko ne otkloni utvrđene nedostatke u roku koji mu odredi stručni nadzor,

- ukoliko imenovani inženjeri ne budu svakodnevno prisutni na predmetnoj lokaciji na kojoj se izvode radovi,

- kada Izvođač ne održava sredstva za finansijsko obezbjeđenje ugovora,

2) nastupi neki razlog koji predstavlja osnov za obavezno isključenje iz člana 108 ovog zakona ili iz člana 110 Zakona o javnim nabavkama koji je predviđen tenderskom dokumentacijom.

Izvođač će jednostrano raskinuti Ugovor ako Naručilac ne plaća Izvođaču u rokovima i na način predviđen Ugovorom.

Naručilac i Izvođač će sporazumno raskinuti ugovor, ako dođe do trajne obustave ili zabrane izvođenja radova na građenju predmetnog objekta.

U slučaju iz prethodnog stava, naručilac će odmah vratiti Izvođaču garanciju za dobro izvršenje ugovora.

U slučaju jednostranog ili sporazumnog raskida ugovora, Izvođač je dužan da u građevinski dnevnik upiše konstataciju kada je prestao da izvodi radove koji su predmet ugovora.

Izvođač je dužan da nakon raskida ugovora vrati dokumentaciju koja mu je od strane naručioca dostavljena za izvodjenje radova.

Ukoliko dođe do raskida Ugovora i prekida radova, Naručilac i Izvođač su dužni da preduzmu potrebne mjere da se izvedeni radovi zaštite od propadanja. Troškove zaštite radova snosi ugovorna strana čijom krivicom je došlo do raskida Ugovora odnosno do prekida radova.

Naručilac je dužan da prije raskida Ugovora u pismenoj formi opomene Izvođača o postojanju razloga za jednostrani raskid ugovora, i ostavi mu rok od 3 do 10 dana za otklanjanje raskidnog razloga.

U slučaju Izvođač ne otkloni raskidne razloge Naručilac će Izjavom u pismenoj formi obavjestiti Izvođača o raskidu Ugovora.

Ugovor se ima smatrati raskinutim danom dostavljanja izjave o jednostranom raskidu ugovora.

Ukoliko neizvršavanjem obaveza od strane Izvođača nastupi šteta po Naručioca, Izvođač će biti dužan da istu nadoknadi.

Ugovorne strane će nastojati da sporazumo rješe međusobne odnose, a u suprotnom o postojanju i visini štete odlučivaće sud.

Ukoliko dođe do raskida Ugovora i prekida radova, Naručilac i Izvođač su dužni da preduzmu potrebne mjere da se izvedeni radovi zaštite od propadanja. Troškove zaštite radova snosi ugovorna strana čijom krivicom je došlo do raskida Ugovora odnosno do prekida radova.

U slučaju jednostranog raskida ugovora, naručilac će o tome pisanim putem obavijestiti Izvođača i aktivirati garanciju za dobro izvršenje ugovora i polsu osiguranja od profesionalne odgovornosti.

**Izmjene ugovora**

Ugovor o javnoj nabavci tokom njegovog trajanja može da se izmijeni bez sprovođenja novog postupka javne nabavke u skladu sa članom 151 Zakona o javnim nabavkama:

1) radi nabavke dodatnih roba, usluga ili radova, koji su postali neophodni, a koji nijesu bili uključeni u prvobitni ugovor o javnoj nabavci, ako promjena privrednog subjekta sa kojim je zaključen ugovor nije moguća iz ekonomskih ili tehničkih razloga, kao što su zahtjevi kompatibilnosti sa postojećom opremom, uslugama ili radovima nabavljenim u okviru prvobitne nabavke i može da prouzrokuje značajne poteškoće ili znatno povećavanje troškova za naručioca a povećanje vrijednosti ugovora nije veće od 20% vrijednosti prvobitnog ugovora,

2) kada je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora a povećanje vrijednosti ugovora nije veće od 20% vrijednosti prvobitnog ugovora,

2a) kad je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora već se vrši samo smanjenje ugovorene vrijednosti,

2b) kad se vrši zamjena podugovarača, u skladu sa članom 128 st. 10, 11 i 12 Zakona o javnim nabavkama,

3) ako privrednog subjekta nakon restrukturiranja, uključujući preuzimanje, spajanje, kupovinu ili stečaj, zamjenjuje u potpunosti ili djelimično novi pravni sljedbenik, odnosno privredni subjekat, koji ispunjava prvobitno određene uslove zaključenog ugovora o javnoj nabavci, a izmjene su predviđene tenderskom dokumentacijom, pod uslovom da se ne vrše druge bitne izmjene ugovora iz člana 150 stav 2 Zakona o javnim nabavkama.

**Ostale odredbe**

Ugovor stupa na snagu danom ovjere zavodnim pečatom Naručioca, nakon potpisa obje ugovorene strane.

Ugovor o javnoj nabavci koji je zaključen uz kršenje antikorupcijskog pravila u smislu člana 38 stav 3 Zakona o javnim nabavkama ("Službeni list Crne Gore", br. 074/19, 003/23, 011/23) ništav je.

Eventualne nesporazume koji mogu da se pojave u vezi ovog Ugovora ugovorne strane će pokušati da riješe sporazumno.

Sve sporove koji nastanu u vezi ovog Ugovora rješavaće Privredni sud u Podgorici.

1. **ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.

1. **IZJAVA NARUČIOCA O NEPOSTOJANJU SUKOBA INTERESA**

****

1. **UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava u roku od 20 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 30 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki <http://www.kontrola-nabavki.me/>.“.

1. Podatke iz tačke 1. Poziv za nadmetanje naručilac neposredno UNOSI na ESJN elektronskim putem; [↑](#footnote-ref-1)
2. U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama; [↑](#footnote-ref-2)
3. Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem; [↑](#footnote-ref-3)
4. Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN; [↑](#footnote-ref-4)
5. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-5)
6. Ukoliko je predmet nabavke podijenjen na partije ovaj dio brisati [↑](#footnote-ref-6)
7. Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma [↑](#footnote-ref-7)
8. U ovom dijelu moguće je i predvidjeti raskid ugovora, ugovorne kazne i ostale elemente ugovora [↑](#footnote-ref-8)